 Inú ìdùnnú ni àwọn ọmọ òrukàn yìí wa nítorí pé, wọn kò lérò pé wọn yóò rí irú ẹrù ìyàwó tí wọn rí lọfẹẹ yìí dì, gẹgẹ bíi ọmọ òrukàn. Sẹnẹtọ Kabiru Marafa sọ pé, òun ṣe ìrànwọ yìí ni nítorí pé òun wòye bí àwọn ọmọ tí àwọn agbébọn sọ di ọmọ òrukan ṣe pọ tó ní Ìpínlẹ náà. Àwọn iròyin tì ẹ leè ní ìfẹ síí: Sẹnẹtọ ọhún sọ pé: Ní Ìpínlẹ Zamfara báyìí, àwọn ọmọ orukan yóò tó ẹgbẹrún lọnà ọgọta, tó sì jẹ pé àwọn ọmọ òrukàn yìí ò sì ní olùrànlọwọ. O ni àyàfi ẹni tó bá wo ti Ọlọrun, tí ó ríi pé ó yẹ kó ràn wọn lọwọ  Ó tún fi kún un pé: Nígbà tí àsìkò ìgbéyàwó ọmọ mi tó, mo wàásù fún un pé kó má jẹ kí wọn nà owo ni ìnákúnàá níbi ètò ìgbéyàwó rẹ, nítorí a le fi owo naa ṣe iranwọ fun àwọn aláìní. Mo sì dúpẹ lọwọ Ọlọrun pé ó fagilé àwọn ohun to le gbọn owo lọ níbi ìgbéyàwó rẹ, tó sì lọ owó ọhún lati fi ran àwọn ọmọ òrukàn mẹtàlá di ẹrù ìyàwó wọn. Ó ní àwọn ọmọ òrukàn pọ tí wọn ti dájọ ìgbéyàwó sọnà, ṣùgbọn tí wọn ń sún ọjọ náà sí wàjú nítorí pé kò sí owó. Eyí ló fà á tí mo fi ríi pé ó tọ kí n sa àwọn tí wọn ti dájọ ìyàwó wọn tipẹ nítorí kí n lè bá wọn di ẹrù ìyàwó kí wọn leè báà rọnà lọ. Wọn sún ìgbéyàwó sí wájú nítorí àìní. Sẹnẹtọ Marafa sọ pé, ọmọbìnrin kan wa tí wọn sún ìgbéyàwó rẹ sí wájú ní ẹẹmẹsán nítorí àìní. Tí a bá sì ronú nípa ìgbéyàwó ọhun, ọpọ nǹkan tí wọn ó nàá kò tó nǹkan, ṣùgbọn wọn kàn ń sún ìgbéyàwó náà sí wájú ni nítorí jíjẹ ọmọ òrùkàn àti àìní. Akomolede ati Aṣa lori BBC: Kí ní ìtúmọ Sílébù àti àmi ohun tó ń fún ni? Ní àwọn gbèríko, ẹ ó ríi pé wọn ń sún ìgbéyàwó sí wájú nítorí àìní, àwọn ènìyàn wa kìí sìí rán irú àwọn ọmọ òrukàn yìí lọwọ. Eléyìí ló fà á tí mo fi ṣe ìrànlọwọ yìí, a ó sì tẹsíwajú láti máa wá irú àwọn ọmọ òrukàn yìí jáde, tí a ó ṣí mà ràn wọń lọwọ. Àwọn ẹbí àwọn tí wọn rí ìrànwọ yìí gbà sọ pé, kò sí nǹkan tí àwọn lè sọ lóríi bí wọn ṣe báwọn nu omijé àwọn nù, yatọ si pe ki awọn dupẹ. Obateru Akinruntan: Wíwá ohun tá jẹ títí láé ló gbé wa kúrò nílé Ife Wọn ni tẹlẹ, awọn ko ri igbeyawo ọmọ wọn ṣe nitori àìní owó tí wọn yóò fi di ẹrù ìyàwó fún wọn, eléyìí tí wọn tí bà wọn ṣe báyìí. Sẹnẹtọ nígbà kan rí láti ìpínlé Zamfara, tí ṣe ìrànwọ ẹrù ìyàwó fún ìyàwó mẹtàlá kan tí wọn jẹ ọmọ òrùkan ní Gusau, olú ìlú ìpínlẹ Zamfara. : Marriage in Zamfara: Sẹnétọ Kabiru Marafa ní àìsí ìrànwọ fọmọ òrukàn ló jẹ kí òun di ẹrù ìyàwó fún wọn 